ร้านก๋วยเตี๋ยวหมูยอดนิยมย่านวัดเสมียน เป็นร้านที่คนที่ชอบทานเครื่องในน่าจะชอบเพราะที่ร้านเค้าจะมีพวกเครื่องในใส่มาด้วย แต่เราทานเครื่องในไม่เป็น เลยจะขอใส่แค่หมูชิ้นกับหมูสับ แค่นั้นพอ ถ้าชอบหมูที่นุ่มหน่อย แนะนำเป็นหมูตุ๋นน่าจะดีกว่า

ต้มยำร้านนี้รสจะออกหวานนำ อาจจะต้องปรุงรสเพิ่ม ที่นี่ปรุงรสคนละแบบกับร้านก๋วยเตี๋ยวหมูที่สุขุมวิท ส่วนตัวค่อนข้างเฉยๆ กับก๋วยเตี๋ยวร้านนี้ แต่จะชอบแวะมาทาน เกี๊ยวหมูทอด มากกว่า  เกี๊ยวทอดร้านนี้ปรุงรสมาอย่างดีแบบไม่ขี้เหนียวไส้ แป้งเกี๊ยวกรอบๆ จะจิ้มหรือไม่จิ้มน้ำจิ้มก็อร่อยเช่นกัน

ที่ร้านมีพวกขนมหวานไทยใส่น้ำแข็งกับมะม่วงน้ำปลาหวานให้สั่งเป็นของหวานด้วย